රාත‍්‍රී 11ට පමණ වෙඩි හඬ සහ කෑගැසීම් අඩු වූ විට මාධ්‍යවේදීහු එළියට ආහ. රදාවාන රෝහලට ගිය දීපාට ඇතුළු වන ලෙස උපදෙස් ලැබිණි. රෝහලට ඇතුළු වී තුවාලයට බෙහෙත් දමා ගත් පසු කැමැත්තෙන් ටිකට් කපාගෙන ඇය නිවසට ගියාය. හමුදාවෙන් එළවද්දී බේරීම සඳහා තවත් මාධ්‍යවේදියකු කුකුළු කොටුවකට රිංගූ අතර එහි පැයක් පමණ සිටින්නට ඔහුට සිදුවිය. තවත් මාධ්‍යවේදියකු වැලිවේරිය පොලිසියට පැන බේරුනේය. පොලිසියෙන් පැන ගොස් කිලෝමීටර දෙකක් පමණ වෙල් යාය මැදින් දුව ගිය ඔහු අවසානයේ මතුවූයේ 18 කණුව අසලිනි.